Fl-24 ta' Mejju 2018, il-Presidenza Bulgara tal-Kunsill u l-Parlament Ewropew laħqu qbil informali dwar abbozz ta' regolament dwar l-aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta' libertà, sigurtà u ġustizzja (eu-LISA). L-UE ilha taħdem biex ittejjeb il-ġestjoni tal-migrazzjoni kif ukoll il-kapaċità tagħha li tidentifika lil dawk li jistgħu jippreżentaw riskju ta' sigurtà fl-UE permezz tal-aġġornament u l-ħolqien ta' diversi bażijiet tad-data għall-kondiviżjoni tal-informazzjoni. It-tisħiħ tal-mandat ta' EU LISA, l-aġenzija li tmexxi dawn is-sistemi, ser jgħinhom itejbu l-operat tagħhom u jagħmlu l-aħjar użu mill-għodod disponibbli Valentin Radev, ministru Bulgaru għall-affarijiet interni Dan ir-regolament ser jiżviluppa aktar il-kapaċità tal-aġenzija biex tikkontribwixxi għall-ġestjoni tal-fruntiera, il-kooperazzjoni fl-infurzar tal-liġi u l-ġestjoni tal-migrazzjoni fl-UE. L-aġenzija ser ikollha wkoll rwol importanti fl-implimentazzjoni tal-arkitettura l-ġdida tal-IT fil-qasam tal-Ġustizzja u l-Affarijiet Interni (ĠAI). L-abbozz ta' regolament ser isaħħaħ il-mandat ta' eu-LISA u ser jafda lill-aġenzija sabiex: tiżviluppa u tħaddem sistemi ġodda, bħas-sistema ta' dħul u ħruġ adottata reċentement u s-sistema Ewropea ta' informazzjoni u ta' awtorizzazzjoni għall-ivvjaġġar (ETIAS) tikkontribwixxi għall-iżvilupp ta' soluzzjonijiet tekniċi biex tinkiseb l-interoperabbiltà, soġġett għal proposta leġislattiva dwar l-interoperabbiltà li qed tiġi diskussa bħalissa tagħti appoġġ lill-istati membri fuq talba tagħhom, pereżempju appoġġ ad hoc biex jittrattaw l-isfidi migratorji, u għajnuna biex jinħolqu soluzzjonijiet komuni għall-implimentazzjoni tal-obbligi tagħhom li jirriżultaw mil-leġislazzjoni tal-UE dwar sistemi deċentralizzati fil-qasam tal-ĠAI taqdi rwol akbar fir-riċerka, il-proġetti pilota u l-attivitajiet ta' ttestjar Passi li jmiss Il-qbil informali issa ser jiġi ppreżentat lill-ambaxxaturi għall-UE għal konferma f'isem il-Kunsill. Wara din, ir-regolament ser jiġi ppreżentati lill-Parlament Ewropew għal vot fl-ewwel qari, u sussegwentement lill-Kunsill għall-adozzjoni. eu-LISA ġiet stabbilita fl-2011 u attwalment tmexxi sistemi inkluż is-sistema ta' informazzjoni dwar il-viża (VIS) u s-sistema ta' informazzjoni ta' Schengen (SIS) u EURODAC. Wara evalwazzjoni tal-aġenzija, kif ukoll l-żviluppi reċenti fl-oqsma tal-migrazzjoni u s-sigurtà, fid-29 ta' Ġunju 2017 il-Kummissjoni Ewropea ppreżentat proposta għal mandat legali ġdid għal eu-LISA sabiex tkun tista' taffaċċja aħjar l-isfidi attwali u futuri fl-ispazju ta' libertà, sigurtà u ġustizzja.